Ferguson: - Vi har lagt inn bud på van Persie
Roberto Mancini, manager i Manchester City, hadde onsdag ingen tro på at van Persie ville spille i himmelblått kommende sesong. Hos Manchester United er tonen mer optimistisk.Arsenal har ikke tenkt å selge siste sesongs kaptein for småpenger. - Vi har ikke klart å få til noe gjennombrudd med Arsenal. Jeg vet ikke hvilke tanker de gjør seg, fordi de ikke gir noen tilbakemeldinger, sa Ferguson. Van Persie sa i juli at han ikke ville forlenge sin kontrakt med Arsenal. Han var ikke fornøyd med retningen klubben tok. Nederlenderen har vært i Arsenal siden 2004 og har ett år igjen av kontrakten. Robin van Persie scoret 30 seriemål for Arsenal sist sesong. Nest flest i den engelske toppdivisjonen hadde Manchester Uniteds Wayne Rooney med sine 27 fulltreffere. De kan bli en giftig duo om van Persie havner lenger nord i England. Serien i England starter 18. august.
Manchester United ser ut til å lede an i kampen om underskriften til Arsenals Robin van Persie (29).